# מושל קליפורניה

מושל קליפורניה
Governor of California|

|  |  |
| --- | --- |
|  |  |

 |
|  |
|
איוש נוכחי |  גווין ניוסם |
|
תאריך כניסה לתפקיד |
7 בינואר 2019 |
|
דרכי מינוי |
נבחר בבחירות ישירות |
|
תחום שיפוט | קליפורניה קליפורניה |
|
מעון |
קפיטול מדינת קליפורניה |
|
מושב המשרה |  סקרמנטו |
|
משך כהונה קצוב |
4 שנה  |
|
ייסוד המשרה |
20 בדצמבר 1849 |
|
איוש ראשון |
פיטר הרדמן ברנט |
|   |

**מושל קליפורניה** (באנגלית: **Governor of California**) הוא המושל וראש הממשלה של מדינת קליפורניה, המדינה המאוכלסת ביותר בארצות הברית. כחלק מתפקידו הוא המפקד העליון של המשמר הלאומי וכוחות ההגנה של קליפורניה. המושל אחראי על ניהול הרשות המבצעת בקליפורניה ונוסף על כך הוא מחזיק בתפקידים ייצוגיים. הוא ממלא תפקיד מרכזי בתהליך החקיקה הלאומי ואחראי על תפקוד משרדי הממשל המרכזיים. בגלל הגודל והחוזק הכלכלי של קליפורניה, המושל הוא מהדמויות הציבוריות המפורסמות בארצות הברית.

המושל נבחר על ידי אזרחי קליפורניה פעם בארבע שנים. חוקת קליפורניה מגבילה את תקופת כהונתו המרבית של המושל לשתי תקופות בלבד, כך שהוא יכול להיבחר מחדש פעם אחת. המושל הנוכחי, ה-40 במספר, גווין ניוסם הדמוקרטי, נכנס לתפקידו ב-7 בינואר 2019. הוא החליף בתפקידו את ג'רי בראון, שכבר כיהן כמושל בשתי תקופות כהונה קצרות בין 1975 ל-1983, אך מאחר שהחוק המגביל את כהונת המושל לשתי כהונות בלבד נחקק לאחר כהונותיו הקודמות של בראון כמושל, יכול היה להיבחר מחדש לשתי כהונות נוספות. בראון אכן נבחר מחדש ב-4 בנובמבר 2014 לתקופת כהונה נוספת, והושבע לתפקידו ב-5 בינואר 2015.

## בחירת המושל, השבעתו ותקופת כהונתו

מושלי קליפורניה נבחרים באמצעות בחירות כלליות ומכהנים בשתי תקופות כהונה לכל היותר כשאורך כל כהונה הוא ארבע שנים. ההגבלה לשתי תקופות כהונה נכנסה לתוקף החל מה-6 בנובמבר 1990. עם כניסתו לתפקיד נושא המושל את שבועת האמונים בנוסח הבא:

>
> אני (שם המושל) נשבע חגיגית שאשמור ואגן על חוקת ארצות הברית ועל חוקת מדינת קליפורניה כנגד כל האויבים מבית ומחוץ, שאפעל באמונה ובנאמנות על פי חוקת ארצות הברית וחוקת מדינת קליפורניה, שאני לוקח על עצמי את המחויבות הזאת מתוך רצון חופשי ללא כל הסתייגות או מטרה עקיפה ושאמלא בנאמנות את התפקידים שאני לוקח על עצמי.
>
>
>
>

טקס ההשבעה מתקיים ביום שני הראשון לאחר ה-1 בינואר שלאחר בחירת המושל.

## הדחת המושל

קיימות שתי אפשרויות לסיום כהונת המושל לפני סיומה החוקי.

* הדחה על ידי בית המחוקקים – ניתן להדיח את המושל בשל "התנהלות בלתי ראויה בתפקידו" על ידי בית המחוקקים ובהצבעה של שני שלישים מקולות חברי הסנאט של קליפורניה.
* דרישה לבחירות חוזרות – עצומה החתומה על ידי מספר של בעלי זכות הצבעה בקליפורניה השווה ל-12% של מספר המצביעים בבחירות האחרונות למשרת המושל (כשמספר חותמי העצומה מכל מחוז שווה ל-1% ממספר המצביעים עבור המושל באותו מחוז) יכולה להוביל לRecall election (בחירות חוזרות). אם בבחירות כאלה מוחלט על ביטול בחירתו של המושל, המועמד שמקבל את מרב הקולות נבחר כמושל החדש.

הבחירות החוזרות שנערכו בקליפורניה ב-2003 החלו בעצומה שאילצה את המושל המכהן מהמפלגה הדמוקרטית, גריי דייוויס להתמודד בבחירות חוזרות. הייתה זו הפעם הראשונה בהיסטוריה של קליפורניה שהמושל התמודד בבחירות כאלה. בסופו של דבר תוצאות ההצבעה הובילו לסיום תפקידו של דייוויס והוא היה המושל השני בהיסטוריה של ארצות הברית שסיים את תפקידו באופן זה לאחר לין פרייז'ר בדקוטה הצפונית ב-1921. דייוויס הוחלף בארנולד שוורצנגר מן המפלגה הרפובליקנית.

## היחסים עם סגן המושל

 ערך מורחב – **סגן מושל קליפורניה**

סגן מושל קליפורניה נבחר בנפרד מהמושל באותן בחירות והם לא מתמודדים יחדיו כעמיתים למרוץ. במשך רוב השנים החל משנות ה-90 היו המושל וסגנו ממפלגות שונות. מצב זה היה משמעותי לעיתים קרובות, שכן חוקת קליפורניה קובעת שכל הסמכויות של המושל מועברות לסגנו כאשר הוא לא נמצא בתחומי המדינה, וכך מתאפשר לסגן המושל להטיל וטו על הצעת חוק או להחליט על מינויים פוליטיים כאשר המושל נעדר מהמדינה. סגן המושל משמש גם כנשיא הסנאט של קליפורניה. בפועל, קיים הסכם ג'נטלמני שעל פיו סגן המושל יפעיל רק סמכויות בסיסיות בהיעדר המושל. הסכם זה הופר כאשר מייק קרב, סגן המושל בשנים 1979 – 1983 חתם על כמה הוראות ביצועיות שהיו מנוגדות למדיניות של ממשל ג'רי בראון כאשר זה האחרון היה מחוץ למדינה. סמכותו של סגן המושל לבצע את כל תפקידי המושל בהיעדרו קיבלה אישור מבית המשפט.

## מושלי קליפורניה

| מס' | תמונה | שם (שנות חיים) | תחילת כהונה | סיום כהונה | מפלגה | בחירות | סגן המושל |
| --- | --- | --- | --- | --- | --- | --- | --- |
| 1 |  | פיטר הרדמן ברנט (1807 – 1895) | 20 בדצמבר 1849 | 9 בינואר 1851 (התפטר) |  |  המפלגה הדמוקרטית | 1849 | ג'ון מקדוגל |
| 2 |  | ג'ון מקדוגל (1818 – 1866) | 9 בינואר 1851 | 8 בינואר 1852 |  |  המפלגה הדמוקרטית | החליף את המושל הקודם כסגן המושל | דייוויד ברודריק (סגן מושל בפועל) |
| 3 |  | ג'ון ביגלר (1805 – 1871) | 9 בינואר 1852 | 8 בינואר 1856 |  |  המפלגה הדמוקרטית | 1851 1853 | סמואל פרדי |
| 4 |  | ג'. נילי ג'ונסון (1825 – 1872) | 9 בינואר 1856 | 8 בינואר 1858 |  |  המפלגה הרפובליקנית | 1855 | רוברט מ. אנדרסון |
| 5 |  | ג'ון ולר (1812 – 1875) | 8 בינואר 1858 | 9 בינואר 1860 |  |  המפלגה הדמוקרטית | 1857 | ג'וזף ולקאפ |
| 6 |  | מילטון ליית'ם (1827 – 1882) | 9 בינואר 1860 | 14 בינואר 1860 (התפטר) |  |  המפלגה הדמוקרטית | 1859 | ג'ון דאוני |
| 7 |  | ג'ון דאוני (1827 – 1894) | 14 בינואר 1860 | 10 בינואר 1862 |  |  המפלגה הדמוקרטית | החליף את המושל הקודם כסגן המושל | אייזק קווין (סגן מושל בפועל) פבלו דה לה גוורה (סגן מושל בפועל) |
| 8 |  | לילנד סטנפורד (1824 – 1893) | 10 בינואר 1862 | 10 בדצמבר 1863 |  |  המפלגה הרפובליקנית | 1861 | ג'ון פ. צ'ליס |
| 9 |  | פרדריק לואו (1828 – 1894) | 10 בדצמבר 1863 | 5 בדצמבר 1867 |  |  המפלגה הרפובליקנית | 1863 | טים נ. מצ'ין |
| 10 |  | הנרי הנטלי הייט (1825 – 1878) | 5 בדצמבר 1867 | 8 בדצמבר 1871 |  |  המפלגה הדמוקרטית | 1867 | ויליאם הולדן |
| 11 |  | ניוטון בות' (1825 – 1892) | 8 בדצמבר 1871 | 27 בפברואר 1875 (התפטר) |  |  המפלגה הרפובליקנית | 1871 | רומואלדו פצ'קו |
| 12 |  | רומואלדו פצ'קו (1831 – 1899) | 27 בפברואר 1875 | 9 בדצמבר 1875 |  |  המפלגה הרפובליקנית | החליף את המושל הקודם כסגן המושל | ויליאם אירווין (סגן מושל בפועל) (דמוקרט) |
| 13 |  | ויליאם אירווין (1827 – 1886) | 9 בדצמבר 1875 | 8 בינואר 1880 |  |  המפלגה הדמוקרטית | 1875 | ג'יימס א. ג'ונסון |
| 14 |  | ג'ורג' פרקינס (1839 – 1923) | 8 בינואר 1880 | 10 בינואר 1883 |  |  המפלגה הרפובליקנית | 1879 | ג'ון מנספילד |
| 15 |  | ג'ורג' סטונמן (1822 – 1894) | 10 בינואר 1883 | 8 בינואר 1887 |  |  המפלגה הדמוקרטית | 1882 | ג'ון דגט |
| 16 |  | וושינגטון ברטלט (1827 – 1887) | 8 בינואר 1887 | 12 בספטמבר 1887 (נפטר בעת כהונתו) |  |  המפלגה הדמוקרטית | 1886 | רוברט ווטרמן (רפובליקני) |
| 17 |  | רוברט ווטרמן (1826 – 1891) | 12 בספטמבר 1887 | 8 בינואר 1891 |  |  המפלגה הרפובליקנית | החליף את המושל הקודם כסגן המושל | סטיבן מ. וייט (סגן מושל בפועל) (דמוקרט) |
| 18 |  | הנרי מרקהאם (1840 – 1923) | 8 בינואר 1891 | 11 בינואר 1895 |  |  המפלגה הרפובליקנית | 1890 | ג'ון ב. רדיק |
| 19 |  | ג'יימס בד (1851 – 1908) | 11 בינואר 1895 | 4 בינואר 1899 |  |  המפלגה הדמוקרטית | 1894 | ספנסר ג. מילרד (רפובליקני) (נפטר בעת כהונתו) ויליאם ט. ג'טר |
| 20 |  | הנרי גייג' (1852 – 1924) | 4 בינואר 1899 | 7 בינואר 1903 |  |  המפלגה הרפובליקנית | 1898 | ג'ייקוב ה. נף |
| 21 |  | ג'ורג' פרדי (1857 – 1941) | 7 בינואר 1903 | 9 בינואר 1907 |  |  המפלגה הרפובליקנית | 1902 | אלדן אנדרסון |
| 22 |  | ג'יימס ג'ילט (1860 – 1937) | 9 בינואר 1907 | 3 בינואר 1911 |  |  המפלגה הרפובליקנית | 1906 | וורן ר. פורטר |
| 23 |  | היירם ג'ונסון (1866 – 1945) | 3 בינואר 1911 | 15 במרץ 1917 (התפטר) |  |  המפלגה הרפובליקנית | 1910 1914 | אלברט ג'וזף וולאס (רפובליקני) ג'ון מ. אשלמן ויליאם סטיבנס (רפובליקני) |
| 24 |  | ויליאם סטיבנס (1859 – 1944) | 15 במרץ 1917 | 8 בינואר 1923 |  |  המפלגה הרפובליקנית | 1918 | סי. סי. יאנג |
| 25 |  | פרינד ריצ'רדסון (1865 – 1943) | 8 בינואר 1923 | 4 בינואר 1927 |  |  המפלגה הרפובליקנית | 1922 | סי. סי. יאנג |
| 26 |  | סי. סי. יאנג (1869 – 1947) | 4 בינואר 1927 | 6 בינואר 1931 |  |  המפלגה הרפובליקנית | 1926 | בורון פיטס הרשל ל. קרנהן |
| 27 |  | ג'יימס רולף (1869 – 1934) | 6 בינואר 1931 | 2 ביוני 1934 (נפטר בעת כהונתו) |  |  המפלגה הרפובליקנית | 1930 | פרנק מריאם |
| 28 |  | פרנק מריאם (1865 – 1955) | 2 ביוני 1934 | 2 בינואר 1939 |  |  המפלגה הרפובליקנית | 1934 | ג'ורג' ג'. הטפילד |
| 29 |  | קלברט אולסון (1876 – 1962) | 2 בינואר 1939 | 4 בינואר 1938 |  |  המפלגה הדמוקרטית | 1938 | אליס א. פטרסון |
| 30 |  | ארל וורן (1891 – 1974) | 4 בינואר 1943 | 5 באוקטובר 1953 (התפטר) |  |  המפלגה הרפובליקנית | 1942 1946 1950 | פרדריק פ. האוזר גודווין נייט |
| 31 |  | גודווין נייט (1896 – 1970) | 5 באוקטובר 1953 | 5 בינואר 1959 |  |  המפלגה הרפובליקנית | 1954 | הרולד ג'. פאוורס |
| 32 |  | פט בראון (1905 – 1996) | 5 בינואר 1959 | 2 בינואר 1967 |  |  המפלגה הדמוקרטית | 1958 1962 | גלן אנדרסון |
| 33 |  | רונלד רייגן (1911 – 2004) | 2 בינואר 1967 | 6 בינואר 1975 |  |  המפלגה הרפובליקנית | 1966 1970 | רוברט פינץ' אדווין ריינקה ג'ון ל. הרמר |
| 34 |  | ג'רי בראון (נולד ב-1938) | 6 בינואר 1975 | 3 בינואר 1983 |  |  המפלגה הדמוקרטית | 1974 1978 | מרווין דימאלי מייקל קרב (רפובליקני) |
| 35 |  | ג'ורג' דיוקמג'יאן (1928 – 2018) | 3 בינואר 1983 | 7 בינואר 1991 |  |  המפלגה הרפובליקנית | 1982 1986 | ליאו ט. מק'קרתי (דמוקרט) |
| 36 |  | פט וילסון (נולד ב-1933) | 7 בינואר 1991 | 4 בינואר 1999 |  |  המפלגה הרפובליקנית | 1990 1994 | ליאו ט. מק'קרתי (דמוקרט) גריי דייוויס (דמוקרט) |
| 37 |  | גריי דייוויס (נולד ב-1942) | 4 בינואר 1999 | 17 בנובמבר 2003 (הודח בבחירות חוזרות) |  |  המפלגה הדמוקרטית | 1998 2002 | קרוז בוסטמנטה |
| 38 |  | ארנולד שוורצנגר (נולד ב-1947) | 17 בנובמבר 2003 | 3 בינואר 2011 |  |  המפלגה הרפובליקנית | 2003 2006 | קרוז בוסטמנטה (דמוקרט) ג'ון גרמנדי (דמוקרט) מונה פסקוויל (דמוקרט) אבל מלדונדו |
| 39 |  | ג'רי בראון (נולד ב-1938) | 3 בינואר 2011 | 7 בינואר 2019 |  |  המפלגה הדמוקרטית | 2010 2014 | אבל מלדונדו (רפובליקני) גווין ניוסם |
| 40 |  | גווין ניוסם (נולד ב-1967) | 7 בינואר 2019 | מכהן |  |  המפלגה הדמוקרטית | 2018 2022 | אלני קונלקיס |

## קישורים חיצוניים

 מדיה וקבצים בנושא **מושל קליפורניה** בוויקישיתוף
* אתר האינטרנט הרשמי של מושל קליפורניה (באנגלית)

## ביאורים

## הערות שוליים